1996R1555 — ET — 01.06.2006 — 037.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EÜ) nr 1555/96,

30. juuli 1996,

puu- ja köögivilja suhtes täiendavate imporditollimaksude kohaldamise eeskirjade kohta







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 ( 1 ) (puu- ja köögiviljaturu ühise korralduse kohta), viimati muudetud komisjoni määrusega (EÜ) nr 1363/95, ( 2 ) eriti selle artikli 24 lõiget 4, ning arvestades, et: ning arvestades, et: määruse (EMÜ) nr 1035/72 alusel on võimalik teatavatele selle määrusega reguleeritavatele toodetele kehtestada ühise tollitariifistikuga ettenähtud täiendav imporditollimaks (“täiendav tollimaks”), kui täidetakse põllumajanduslepingu ( 3 ) artiklis 5 sätestatud tingimusi, välja arvatud juhul, kui import ei tekita häireid ühenduse turu toimimises või kui kohaldamine avaldaks ülemäära suurt mõju võrreldes seatud eesmärgiga; täiendava tollimaksu võib kehtestada juhul, kui liikmesriikide väljastatud impordilitsentside põhjal või sooduslepinguga kehtestatud korras kindlaksmääratud asjakohaste toodete impordimaht ületab toodete ja kohaldamisaegade lõikes põllumajanduslepingu artikli 5 lõike 4 kohaselt määratud käivitusläve; täiendava tollimaksu võib kehtestada üksnes impordile, mille tariifse klassifikatsiooniga komisjoni määruse (EÜ) nr 3223/94, ( 4 ) viimati muudetud määrusega (EÜ) nr 2933/95, ( 5 ) artikli 5 kohaselt kaasneb suurima koguselise tollimaksu kehtestamine, ja impordile, mis toimub väljaspool Maailma Kaubandusorganisatsiooni raames määratud tariifikvoote; täiendavat tollimaksu ei või kehtestada toodetele, mille suhtes kehtib piirihinnaga seotud sooduskohtlemine, kuivõrd nende tariifse klassifikatsiooniga ei kaasne kõrgeima koguselise tollimaksu kohaldamine; impordi puhul, mille suhtes kehtib tariifne sooduskohtlemine nagu väärtuseline tollimaks, tuleb täiendava tollimaksu arvutamisel sellega arvestada; ühendusse teel olev kaup on vabastatud täiendavast tollimaksust; seepärast tuleks nende osas kehtestada erisätted; impordilitsentside korra kehtestamine ei välista selle asendamist impordi registreerimisel kiiresti toimiva automaatse andmetöötlussüsteemiga niipea, kui selle kasutuselevõtt on seaduslik ja teostatav; sellele antakse hinnang 31. detsembril 1997; värske puu- ja köögivilja korralduskomitee ei ole oma eesistuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE:







▼M1

Artikkel 1

1. Nõukogu määruse (EÜ) nr 2200/96 ( 6 ) artikli 33 lõikes 1 nimetatud täiendavat imporditollimaksu, edaspidi “täiendav tollimaks”, võib kohaldada käesoleva määruse lisas loetletud toodete suhtes ja ajavahemikel allpool sätestatud tingimustel.

2. Täiendavate tollimaksude käivitusläved on loetletud käesoleva määruse lisas.

Artikkel 2

1. Liikmesriigid edastavad komisjonile iga käesoleva määruse lisas loetletud toote puhul lisas osutatud ajavahemike jooksul vabasse ringlusse lubatud koguste kohta üksikasjalikud andmed, kasutades komisjoni määruse (EMÜ) nr 2454/93 ( 7 ) artiklis 308d sätestatud sooduskorra alusel toimuva impordi järelevalvemeetodit.

Eelnenud nädalal vabasse ringlusse lubatud koguste kohta edastatakse need andmed hiljemalt iga kolmapäev kell 12 (Brüsseli aja järgi).

2. Käesoleva määrusega hõlmatud toodete vabasse ringlusse lubamise deklaratsioonid, mis toll võib deklarandi taotlusel aktsepteerida ilma, et need sisaldaksid teatavaid määruse (EMÜ) nr 2454/93 37. lisas nimetatud andmeid, esitatakse lisaks kõnealuse määruse artiklis 254 nimetatud andmetele asjakohaste toodete netomass (kg).

Kui käesoleva määrusega hõlmatud kaupade vabasse ringlusse lubamiseks kasutatakse määruse (EMÜ) nr 2454/93 artiklis 260 nimetatud lihtsustatud deklareerimiskorda, esitatakse lihtsustatud deklaratsioonides lisaks muudele nõutavatele andmetele asjakohaste toodete netomass (kg).

Kui käesoleva määrusega hõlmatud kaupade vabasse ringlusse lubamiseks kasutatakse määruse (EMÜ) nr 2454/93 artiklis 263 nimetatud kohapeal toimuvat tollivormistust, esitatakse kõnealuse määruse artikli 266 lõikes 1 nimetatud teates tolliasutusele kõik kaupade identifitseerimiseks vajalikud andmed ning asjakohaste toodete netomass (kg).

Artikli 266 lõiget 2b ei kohaldata käesoleva määrusega hõlmatud toodete impordi suhtes.

Artikkel 3

1. Kui mõne käesoleva määruse lisas loetletud toote või ajavahemiku puhul leitakse, et vabasse ringlusse lubatud kogus ületab vastava käivituskoguse, kehtestab komisjon täiendava tollimaksu.

2. Täiendav tollimaks kehtestatakse kogustele, mis lubatakse vabasse ringlusse pärast nimetatud tollimaksu kohaldamiskuupäeva, tingimusel et:

— nende tariifse liigitamisega määruse (EÜ) nr 3223/94 artikli 5 kohaselt kaasneb suurimate kõnealuse päritoluga impordi suhtes kehtestatavate koguseliste tollimaksude kohaldamine,

— import toimub täiendava tollimaksu kohaldamise ajal.

▼B

Artikkel 4

1. Artikli 3 alusel kehtestatav täiendav tollimaks moodustab ühe kolmandiku ühise tollitariifistiku alusel toote suhtes kohaldatavast tollimaksust.

2. Impordi puhul, mille suhtes kehtib tariifne sooduskohtlemine nagu väärtuseline tollimaks, moodustab täiendav tollimaks siiski ühe kolmandiku toote koguselisest tollimaksust, kuivõrd kohaldatakse artikli 3 lõiget 2.

Artikkel 5

1. Täiendavast tollimaksust vabastatakse:

a) kaupade koondnomenklatuuri 7. lisas loetletud tariifikvootide alusel imporditud kaup;

b) lõikes 2 määratletud, ühendusse teel olev kaup.

2. Ühendusse teel oleva kaubana käsitletakse kaupa:

— mis väljus päritolumaalt enne, kui tehti otsus kehtestada täiendav tollimaks, ja

— mida veetakse veodokumendi alusel, mis kehtib pealelaadimiskohast päritolumaal mahalaadimiskohani ühenduses ja on koostatud enne täiendava tollimaksu kehtestamist.

3. Huvitatud isikud peavad esitama tollile viimase nõutaval viisil tõendid lõike 2 nõuete täitmise kohta.

Toll võib käsitleda kaupa enne täiendava tollimaksu kehtestamise kuupäeva päritolumaalt väljununa juhul, kui esitatakse üks järgmistest dokumentidest:

— mereveo korral veokiri, mis tõendab, et pealelaadimine toimus enne kõnealust kuupäeva,

— raudteeveo korral päritolumaa raudteeasutuse poolt enne kõnealust kuupäeva vastuvõetud saatekiri,

— autoveo korral CMR-saateleht või muu enne kõnealust kuupäeva päritolumaal koostatud transiididokument, kui järgitakse ühenduse transiidi või ühise transiidi alal sõlmitud kahe- või mitmepoolsetes lepingutes kehtestatud tingimusi,

— lennuveo korral lennuveokiri, mis tõendab, et lennuettevõtja võttis kauba vastu enne kõnealust kuupäeva.

Artikkel 6

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M45









LISA

Ilma et see piiraks kaupade koondnomenklatuuri tõlgenduseeskirjade kohaldamist, on toote kirjelduse sõnastus vaid soovituslik. Käesoleva lisaga hõlmatud täiendavate tollimaksude kohaldamine oleneb käesoleva määruse vastuvõtmise ajal kehtivate CN-koodide määratlusest. Juhul, kui CN-koodi ees on märge “ex”, määratakse täiendavate tollimaksude kohaldamisala kindlaks CN-koodi kohaldamisala ja sellele vastava käivitusperioodi alusel.







Jrk nr CN-kood Kauba kirjeldus Rakendusperiood Käivituslävi (tonnides) 78.0015 ex070200 00 Tomatid — 1. oktoober–31. mai 260 534 78.0020 — 1. juuni–30. september 18 280 78.0065 ex070700 05 Kurgid — 1. mai–31. oktoober 9 278 78.0075 — 1. november–30. aprill 11 060 78.0085 ex070910 00 Artišokid — 1. november–30. juuni 90 600 78.0100 0709 90 70 Kabatšokid — 1. jaanuar–31. detsember 68 401 78.0110 ex080510 20 Apelsinid — 1. detsember–31. mai 271 073 78.0120 ex080520 10 Klementiinid — 1. november–veebruari lõpp 150 169 78.0130 ex080520 30 ex080520 50 ex080520 70 ex080520 90 Mandariinid (k.a tangeriinid ja satsumad); vilkingid ja muud tsitrushübriidid — 1. november–veebruari lõpp 94 492 78.0155 ex080550 10 Sidrunid — 1. juuni–31. detsember 301 899 78.0160 — 1. jaanuar–31. mai 34 287 78.0170 ex080610 10 Lauaviinamarjad — 21. juuli–20. november 189 604 78.0175 ex080810 80 Õunad — 1. jaanuar–31. august 805 913 78.0180 — 1. september–31. detsember 80 454 78.0220 ex080820 50 Pirnid — 1. jaanuar–30. aprill 263 711 78.0235 — 1. juuli–31. detsember 33 052 78.0250 ex080910 00 Aprikoosid — 1. juuni–31. juuli 4 569 78.0265 ex080920 95 Kirsid, välja arvatud hapukirsid — 21. mai–10. august 46 088 78.0270 ex08 09 30 Virsikud, sealhulgas nektariinid — 11. juuni–30. september 17 411 78.0280 ex080940 05 Ploomid — 11. juuni–30. september 11 155